S-673/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. nóvember 2017, á hendur B-kvk-þgf S-kvk-þgf H-kvk-þgf, kt. 000000-0000, óstaðsettri í húsi, Hafnarfirði, með dvalarstað að Hrólfskálamel 12, Seltjarnarnesi, fyrir eftirtalin umferðarlagabrot á árinu 2017 með því að hafa:

I.

Aðfaranótt laugardagsins 20. maí ekið bifreiðinni KB-U47 svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist kókaín 40 ng/ml og tetrahýdrókannabínól 6,6 ng/ml) um Dalveg í Kópavogi uns aksturinn var stöðvaður skömmu síðar á móts við Smáratorg.

II.

Miðvikudaginn 12. júlí ekið bifreiðinni TY-072 svipt ökurétti um Geirsgötu við Kolaportið í Reykjavík uns aksturinn var stöðvaður skömmu síðar.

III.

Fimmtudaginn 20. júlí ekið sömu bifreið svipt ökurétti, óhæf um að stjórna henni örugglega vegna áhrifa ávana- og fíkniefna (í blóði mældist amfetamín 25 ng/ml og tetrahýdrókannabínól 6,0 ng/ml) austur Eiðsgranda í Reykjavík uns aksturinn var stöðvaður á Hringbraut við gatnamótin að Bræðraborgarstíg.

IV.

Að kvöldi sama dags og í lið III ekið sömu bifreið svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist kókaín 85 ng/ml og tetrahýdrókannabínól 4,8 ng/ml, amfetamín mældist í þvagi) um Kringlumýrarbraut í Reykjavík uns aksturinn var stöðvaður skömmu síðar á Kringlumýrarbraut við Miklubraut, og í sama skipti haft í vörslum sínum, í úlpuvasa, 0,83 g af marijúana sem lagt var hald á.

Teljast brot í öllu liðum varða við 1. mgr. 48. gr., og brot í liðum I, III og IV auk þess við 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, þá varðar brot í lið IV einnig við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 23/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í desember 1995. Samkvæmt framlögðu sakavottorði, dagsettu 14. nóvember 2017, hefur henni tvisvar áður verið gert að sæta sektarrefsingu vegna brots gegn 1. mgr. 48. gr. umferðarlaga nr. 50/1987, nú síðast með dómi Héraðsdóms Reykjaness, uppkveðnum 10. mars 2017. Þá hefur henni einnig í tvígang verið gert að sæta sektarrefsingu með lögreglustjórasáttum vegna aksturs undir áhrifum ávana- og fíkniefna, 26. ágúst 2015 og 8. júní 2016. Ákærða er nú sakfelld fyrir að hafa í þrígang ekið undir áhrifum ávana- og fíkniefna og í fjögur tilgreind skipti svipt ökurétti.

Með hliðsjón af framangreindu, sakarefni þessa máls sem og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í fjóra mánuði.

Með vísan til lagaákvæða í ákæru er, einkum 3. mgr. 101. gr. umferðarlaga nr. 50/1987, er ákærða svipt ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,83 g af marijúana, sem lögregla lagði hald á við rannsókn málsins.

Ákærða greiði 552.799 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, B-kvk-nf S-kvk-nf H-kvk-nf, sæti fangelsi í fjóra mánuði.

Ákærða er svipt ökurétti ævilangt frá birtingu dómsins að telja.

Upptæk eru gerð til ríkissjóðs 0,83 g af marijúana.

Ákærða greiði 552.799 krónur í sakarkostnað.

L-kvk-nf R-kvk-nf S-kvk-nf